ceb da da en da da da da da da nb nb da sv da da da en da tr da da cs da cs da fr cs da en en da cs cs da cs da da de cs cs cs da da da
Anna og LCH (LangerhansCelleHistiocytose): New Look
mandag den 13. august 2012
Sommerferien er overstået og det har være SÅ skønt! Vi har hygget os alle fem og været i Sommerhus i Blokhus. Vi valgte at "afisolere" dig, så vi spise på restaurant, gik i butikker mm. nogenlunde uden frygt. Vi tænkte da stadig over det og var meget opmærksomme på hvad du gjorde og hvad du rørte ved. Du blev vist også sprittet ret grundigt ind i mellem. Men vi nød det. Nød at være sammen, nød at være impulsive.
Lige nu sidder jeg i SIV og skriver. Og der er en helt særlig grund til titlen på dette indlæg. "New Look". "New Look" er titlen på et afsnit i Matador og Matador er min form for meditation. Jeg sætter matador på når jeg laver mad, når jeg skal slappe af, eller ikke kan falde i søvn. Jeg kan den udenad men bliver tilsyneladende aldrig træt af den. New Look står også for det liv jeg forsøger at skabe for vores familie og mig selv fremover. Du har brug for at komme i alm. børnehave, lege med andre almindelige børn. Børn som ikke har deres forældre ved siden af sig, og at du ikke har din mor ved siden af dig. Jeg har det lidt ambivalent med at sige det højt, for jeg elsker at komme i SIV og du elsker det også. Men jeg er kommet frem til at det må være det bedste. Jeg har derfor spurgt lægerne om det kunne tænkes at du kunne komme ud af isolation sådan i nær fremtid. Det handler lidt om at du jo ikke har haft skoldkopper og derfor skal vaccineres for det, og det er spørgsmålet om lægerne vil det. Jeg har ikke fået svaret endnu. Du skal have fjernet porten om en uge. Det var en stor ting sidste gang. Det er det ikke nu. Jeg er faktisk en smule skeptisk ved tanken om det. Men min egen konklusion er at det er bedre at skåne dig for de fysiske overgreb det er for dig hver gang du skal have skyllet porten. Så derfor hellere få den fjernet nu og så må den jo blive sat ind igen hvis vi kommer til det. Men det skal den jo selvfølgeligt ikke!!
Så nu må vi se om vi skal lave vores hverdag om igen. Det kunne jo være dejligt at du kunne komme ned til Celina og lege.
Der er kommet en ny dreng i SIV, Casper på alder med dig. Han har også LCH og jeg snakker meget med hende. Vi har ens tilgang til tingene, samme positive opfattelse og livssyn. (Som dog kan formørkes indimellem)
Jeg er kommet ovenpå igen. Var en overgang lidt nede i et hul. Men skyerne er lettet og jeg er startet op igen :) New Look!
Indsendt af Julie Sommer kl. 12.26
Send med mailBlog om dette!Del via TwitterDel via FacebookDel på Pinterest
Nyere indlæg Ældre indlæg Start
Abonner på: Kommentarer til indlægget (Atom)
Simple tema. Leveret af Blogger.